ถ้าการลดหย่อนภาษีอย่างเดียวยังไม่น่าพอ แนะนำว่าควรประหยัดเงินให้ได้มากที่สุด พยายามลดรายจ่ายที่ไม่จำเป็น เพื่ออะไร
ถ้าการลดหย่อนภาษีอย่างเดียวยังไม่น่าพอ แนะนำว่าควรประหยัดเงินให้ได้มากที่สุด พยายามลดรายจ่ายที่ไม่จำเป็น เพื่อเพิ่มเงินเก็บในกระเป๋า แล้วนำเงินไปเก็บ ไปลงทุนทั้งหมด รวมถึงเงินที่ได้คืนจากการลดหย่อนภาษีด้วย โดยตัวอย่างที่เก็บเงิน ได้แก่

​• เงินฝากพิเศษ super senior 30 เดือน ดอกเบี้ย 2% ต่อปี (ข้อมูลอัตราดอกเบี้ยเงินฝาก ณ วันที่ 23 ส.ค. 66) และได้ความคุ้มครองการเสียชีวิตจากอุบัติเหตุสูงสุด 3 ล้านบาท เริ่มต้นฝากตั้งแต่ 1 แสนบาทขึ้นไป โดยผู้ฝากต้องมีอายุตั้งแต่ 55 ปีขึ้นไป

• ทวีทรัพย์ 24 เดือน ฝากประจำปลอดภาษี ที่เหมาะกับคนที่ต้องการฝากเงินทุกเดือน ดอกเบี้ย 2.3% ต่อปี (ข้อมูลอัตราดอกเบี้ยเงินฝาก ณ วันที่ 23 ส.ค. 66) ฝากได้สูงสุด 25,000 บาท/เดือน

• หุ้นกู้ Investment Grade ที่มีอันดับความน่าเชื่อถืออยู่ในระดับสูงกว่าหุ้นกู้ Non-Investment Grade หุ้นกู้ Investment Grade มีอันดับความน่าเชื่อถือน้อยที่สุดคือ BBB- และสูงที่สุดคือ AAA ซึ่งแม้หุ้นกู้จะให้ดอกเบี้ยที่สูงกว่าฝากเงิน แต่เงินจะถูกล็อกเอาไว้ตามระยะเวลาที่กำหนด ไม่สามารถเอาเงินออกมาใช้ก่อนได้ ดังนั้น เงินที่จะนำมาลงทุน ควรเป็นเงินเย็น มั่นใจว่าจะไม่นำมาทำอะไรก่อนครบกำหนด ซึ่งหากใครสนใจลงทุนหุ้นกู้ Investment Grade แนะนำกระจายการลงทุนหุ้นกู้หลายๆ ตัว

• กองทุนรวมที่มีความเสี่ยงต่ำ เนื่องจากเงินจะขาดทุนไม่ได้ เช่น กองทุนที่อยู่ในกลุ่มตราสารหนี้ กองทุน K-SF-A เหมาะกับพักเงินสั้นๆ 6 เดือนขึ้นไป ผลตอบแทนย้อนหลังสะสม 6 เดือนอยู่ที่ 0.68% กองทุน K-FIXEDPLUS-A เหมาะกับการพักเงินตั้งแต่ 1 ปีขึ้นไป ผลตอบแทนย้อนหลังสะสม 1 ปีอยู่ที่ 1.69% แต่หากสามารถกันเงินบางส่วนที่พอจะรับความเสี่ยงได้เพิ่มขึ้นอีกหน่อย แนะนำ กองทุนผสม K-PLAN2 ระยะเวลาลงทุนแนะนำตั้งแต่ 3 ปีขึ้นไป ผลตอบแทนย้อนหลัง 3 ปีอยู่ที่ 2.61% ต่อปี (ข้อมูลผลตอบแทนย้อนหลัง ณ วันที่ 6 ก.ย. 66)

สำหรับใครที่มีระยะเวลาการเก็บเงินเพื่อการเกษียณ มากกว่า 5 ปีขึ้นไป ไม่ว่าจะเป็นคนใกล้เกษียณ ที่พึ่งอายุ 50 ปี คนวัยกลางคน วัยทำงานมานาน หรือแม้แต่ First Jobber เพิ่งเริ่มทำงาน ให้เก็บเงินมากระจายการลงทุนเพื่อเป้าเกษียณ

• กระจายส่วนแรก นำไปลงทุนระยะยาว (Core Portfolio)

• กระจายส่วนที่สอง ลงทุนระยะสั้น (Satellite Portfolio)

เพื่อให้การลงทุนไม่ผันผวนมาก และยังมีโอกาสได้ผลตอบแทนได้แบบจัดการได้ง่าย
ความรู้ทางการเงิน,ตลาดการเงิน & ผลิตภัณฑ์และบริการทางการเงิน